Diari Oficial de la Generalitat Valenciana


Sumari del DOGV 5809, del 18-07-2008 (2008/8868)

RESOLUCIÓ de 7 de juliol de 2008, de la Direcció General d'Avaluació, Innovació i Qualitat Educativa i de la Formació Professional, per la que es convoquen la fase de centre docent i la fase autonòmica a la Comunitat Valenciana del IX Concurs Hispanoamericà d'Ortografia de l'any 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8868


Data del document
:   07-07-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 de juliol de 2008, de la Direcció General d'Avaluació, Innovació i Qualitat Educativa i de la Formació Professional, per la que es convoquen la fase de centre docent i la fase autonòmica a la Comunitat Valenciana del IX Concurs Hispanoamericà d'Ortografia de l'any 2008. [2008/8868]
El Ministeri d'Educació, Política Social i Esport, dins del conjunt d'actuacions que du a terme per a millorar la qualitat de l'ensenyança, conscient de la rellevància i importància del vessant escrit de la llengua i l'ortografia, base d'una correcta escriptura, ha considerat necessari potenciar el seu estudi i coneixement, promovent esta iniciativa en col·laboració amb les comunitats autònomes i els centres docents.
Per això per mitjà de la Resolució de 5 de Juny de 2008 (BOE de 18 de juny de 2008) de la Secretaria d'Estat d'Educació i Formació, ha convocat la fase nacional del IX Concurs Hispanoamericà d'Ortografia en castellà de l'any 2008, destinat als alumnes que cursen estudis de Batxillerat.
La Conselleria d'Educació, en la seua vocació de millora de la qualitat de l'ensenyança i en el seu objectiu de la consecució de l'èxit escolar per a tots els nostres alumnes, compartix este interés per la necessitat del correcte ús de les llengües, considerant este concurs com una interessant iniciativa per a despertar l'interés dels alumnes per l'ortografia.
El concurs comprén dos fases prèvies a la fase nacional que es desenvolupen de forma successiva: Una primera fase en el centre docent i una segona fase d'àmbit autonòmic.
Per tot açò, esta Direcció General resol:
Primer
1. Es convoca la fase de centre docent de la Comunitat Valenciana, del IX Concurs Hispanoamericà d'Ortografia en castellà de l'any 2008.
2. En esta fase podran participar els alumnes dels centres de la Comunitat Valenciana que prèviament s'hagen inscrit en el concurs, matriculats en els mateixos durant el curs acadèmic 2008/2009 en segon curs de Batxillerat.
3. Els centres docents de la Comunitat Valenciana que desitgen participar en esta fase de centre docent, hauran d'inscriure's per mitjà de la instància, el model de la qual es conté en l'annex I d'esta resolució, fins al dia 22 de Setembre de 2008. La instància ha de ser enviada a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació situada en l'Avinguda de Campanar, 32, districte postal 46429 de València o al fax amb número 892.590.894.
4. En esta fase de centre docent desenvolupada en la Comunitat Valenciana, els centres prèviament inscrits, actuaran amb autonomia per a realitzar les proves que, a juí del jurat constituït en el centre, es consideren més convenients per a triar l'alumne o l'alumna que demostre major i millor coneixement de l'ortografia en castellà.
5. El jurat de cada centre docent haurà d'estar compost per almenys dos professors de Llengua i Literatura Castellana, o si no n'hi ha, per un de Llengua i Literatura Castellana i un altre de Llatí o Grec, que hagen impartit classes en segon curs de Batxillerat.
6. Acabada esta fase de concurs, el centre docent comunicarà per mitjà del certificat el model del qual es conté en l'annex II d'esta resolució, a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació situada en l'Avinguda de Campanar, 32 districte postal 46040 de València o al fax amb número 454.418.509, fins al dia 1 d'octubre de 2008, el nom de l'alumne o alumna guanyador, inscrivint-se per a participar en la següent fase del concurs.
Segon
1. Es convoca la fase autonòmica en la Comunitat Valenciana del IX Concurs Hispanoamericà d'Ortografia en castellà de l'any 2008.
2. En esta fase autonòmica que es desenvoluparà en la Comunitat Valenciana, podran participar els alumnes que hagen resultat guanyadors en els seus respectius centres i que prèviament s'hagen inscrit, matriculats durant el curs acadèmic 2008/2009 en segon curs de Batxillerat.
3. Es concedirà un primer i un segon premi als dos primers classificats i gaudiran dels beneficis específics que s'establisquen.
4. L'alumne o l'alumna que obtinga el primer premi en esta fase autonòmica, representarà a la Comunitat Valenciana en la tercera fase: fase Nacional del IX Concurs Hispanoamericà d'Ortografia en castellà de l'any 2008. Si no n'hi ha, representarà a la Comunitat Valenciana l'alumne o l'alumna que obtinga el segon premi.
5. En esta fase autonòmica desenvolupada en la Comunitat Valenciana, la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, constituirà un jurat que s'ajustarà al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú i respectarà la composició paritària d'acord amb el que establix l'orde PRE/525/2005, de 7 de març, (BOE de 8 de març de 2005), per la que es dóna publicitat a l'Acord de Consell de Ministres pel qual s'adopten mesures per a afavorir la igualtat entre dones i hòmens i estarà integrat per cinc membres:
- President: Un Inspector o una Inspectora d'Educació.
- Quatre vocals: Pertanyents al cos de catedràtics o de professors d'Ensenyança Secundària de Llengua i Literatura Castellana, que hagen impartit classes en segon curs de Batxillerat.
El secretari del Jurat serà el membre més jove dels quatre vocals.
El Jurat tindrà la seua seu en la Direcció General d'Avaluació, Innovació i Qualitat Educativa i de la Formació Professional de la Conselleria d'Educació situada a València, Avinguda de Campanar, 32 districte postal 46578 de València.
6. El concurs en esta fase autonòmica en la Comunitat Valenciana consistirà en la proposició per part del Jurat als candidats d'una sèrie de dictats o redaccions de paraules i/o frases, amb un nivell progressiu de dificultat ortogràfica.
7. Resultaran guanyadors del primer i segon premi els aspirants que a juí del Jurat obtinguen els millors resultats.
El concurs podrà ser declarat desert si a juí del Jurat cap aspirant ha obtingut uns resultats acceptables des del punt de vista de la qualitat exigida en un concurs d'estes característiques.
8. El concurs en esta fase autonòmica en la Comunitat Valenciana se celebrarà el 15 d'octubre de 2008 en l'Institut d'Educació Secundària que a continuació s'indica:
Institut d'Educació Secundària Lluís Vives
C/. Sant Pau, 4
València.
D'acord amb el següent horari:
D'11.30 a 12.30 hores: primera part de l'exercici.
De a 13.00 a 14.00 hores: segona part de l'exercici.
Els alumnes seran convocats a les 11.00 hores, amb l'objecte d'iniciar el concurs puntualment a les 11.30 hores.
Una vegada iniciat el concurs no s'admetrà a cap alumne o alumna.
Els alumnes hauran d'acudir proveïts del Document Nacional d'Identitat i de bolígraf o ploma de tinta blava o negra.
A l'acabar la primera part de l'exercici hi haurà una pausa de 30 minuts. Durant esta pausa, el Jurat de la prova prendrà les mesures oportunes perquè es garantisca la custòdia de les proves i l'anonimat dels autors.
9. El Jurat d'esta fase de la Comunitat Valenciana serà responsable de garantir l'anonimat dels exercicis. Per a això s'utilitzarà el sistema de codi. Este codi, que consistirà en un número que es donarà a cada un dels participants al començar les proves, serà l'única identificació que portaran els exercicis.
Els folis en què els alumnes hagen realitzat cada dictat o redacció, que seran diferents per a cada un d'ells, no tindran nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'alumne o alumna corresponent. Abans de procedir a tancar el sobre, cada alumne o alumna haurà de firmar la fotocòpia del full d'inscripció davant de la presència del president o secretari del Jurat del concurs, a fi que es puga comprovar la seua identitat. Realitzat este tràmit es tancarà el sobre amb el full d'inscripció de l'estudiant dins i es graparan en el seu exterior els folis dels exercicis.
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
Qualsevol signe en els folis en què s'haja realitzat la prova que permeta la identificació de l'autor de l'exercici, suposarà la exclusió immediata de l'alumne o alumna participant.
Després que s'haja posat el codi al sobre que conté el nom de l'alumne o l'alumna, se separaran els folis del sobre per a poder procedir a la correcció dels exercicis en el més absolut anonimat.
10. El Jurat elaborarà la proposta d'adjudicació d'un primer i segon premi als participants, una vegada avaluats tots els exercicis.
Una vegada qualificats tots els exercicis, s'obriran els sobres que contenen els noms i cognoms dels estudiants per a saber el nom del guanyador del primer i segon premi del concurs si és el cas.
El Jurat remetrà la proposta d'adjudicació del primer i segon premi i la llista amb les qualificacions de tots els estudiants presentats, a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació.
La llista amb les qualificacions de tots els estudiants presentats serà exposada en el tauler d'anuncis del IES Lluís Vives de València, pel president del Jurat.
11. D'acord amb la proposta formulada pel Jurat, la directora general d'Avaluació, Innovació i Qualitat Educativa i de la Formació Professional de la Conselleria d'Educació, concedirà el primer i segon premi abans del dia 24 d'octubre de 2008, que es notificarà i es publicarà en el Diari Oficial de la Comunitat Valenciana.
12. Esta distinció serà consignada als estudiants guanyadors del primer i segon premi en el seu expedient acadèmic pel secretari del centre en què van realitzar la inscripció i gaudiran dels beneficis i reconeixements específics que s'establisquen.
13. La Direcció General d'Avaluació, Innovació i Qualitat Educativa i de la Formació Professional de la Conselleria d'Educació es farà càrrec dels gastos de desplaçament de l'alumnat i del professor o professora acompanyant que participen en la fase de la Comunitat Valenciana del IX Concurs Hispanoamericà d'Ortografia de l'any 2008.
Tercer
L'alumne o l'alumna que obtinga el primer premi en esta fase de la Comunitat Valenciana del IX Concurs Hispanoamericà d'Ortografia en castellà de l'any 2008, serà inscrit en la tercera fase: fase Nacional del IX Concurs Hispanoamericà d'Ortografia en castellà de l'any 2008, en els termes en què s'establix en la Resolució de 5 de Juny de 2008 (BOE de 18 de Juny de 2008) de la Secretaria d'Estat d'Educació i Formació. Si no n'hi ha serà inscrit l'alumne o l'alumna que obtinga el segon premi.
DISPOSICIONS FINALS
Primera
En tot el no disposat en esta resolució s'aplicaran les normes vigents en matèria de beques i ajudes a l'estudi, considerant-se iniciat el procediment per la present convocatòria.
Segona
La present resolució produirà efecte l'endemà de la seua publicació en el Diari Oficial de la Comunitat Valenciana.
Contra esta resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana.
Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 7 de juliol de 2008.- La directora general d'Avaluació, Innovació i Qualitat Educativa i de la Formació Professional: María Auxiliadora Hernández Miñana.